**UZŅĒMUMA LĪGUMS***par būvniecības dokumentācijas izstrādi ēkas Vaiņodes ielā 4 fasādes vienkāršotai atjaunošanai*

Daugavpilī, 2017. gada \_\_\_\_.jūnijā

 **Daugavpils pilsētas Izglītības pārvalde**, reģ.Nr.90009737220, juridiskā adrese: Saules iela 7, Daugavpils, tās vadītājas **Marinas Isupovas** personā, kura rīkojas saskaņā ar Nolikumu, no vienas puses (turpmāk – Pasūtītājs), un

 **Sabiedrība ar ierobežotu atbildību “ARGON”**, reģ.Nr.41503066467, juridiskā adrese: Lāčplēša iela 81, Daugavpils, tās valdes locekļa ar tiesībām pārstāvēt kapitālsabiedrību atsevišķi **Denisa Korabļova** personā, no otras puses (turpmāk – Izpildītājs),

abi kopā un katrs atsevišķi turpmāk šā līguma tekstā saukti par Pusēm, pamatojoties uz Daugavpils pilsētas domes veiktā atklātā konkursa “Būvniecības dokumentācijas izstrāde un būvdarbu izpilde Daugavpils pilsētas pašvaldības iestādēs”, identifikācijas numurs DPD 2017/52, rezultātiem konkursa 2.DAĻĀ: “Ēkas Vaiņodes ielā 4 fasādes vienkāršota atjaunošana” un Izpildītāja iesniegto piedāvājumu, noslēdz šādu līgumu:

**I. Līguma priekšmets**

1. Pasūtītājs uzdod, un Izpildītājs apņemas **izstrādāt būvniecības dokumentāciju** (turpmāk –Dokumentācija) **ēkas Vaiņodes ielā 4 fasādes vienkāršotai atjaunošanai**, saskaņā ar Tehnisko specifikāciju un pretendenta iesniegto piedāvājumu konkursam (Līguma Pielikums), un ievērojot visus šī Līguma nosacījumus. Izpildītājs apņemas veikt būvdarbus un autoruzraudzību pēc būvdarbu uzsākšanas uz būvdarbu veikšanas laiku (līdz objekta nodošanai Pasūtītājam). Būvniecība un autoruzraudzība ir jāveic atbilstoši normatīvajiem aktiem. Par būvniecības un autoruzraudzības veikšanu puses slēdz atsevišķu līgumus.
2. Dokumentācijas izstrāde ietver sekojošu pakalpojumu apjomu:
	1. Dokumentācijas izstrāde saskaņā ar iepirkuma tehnisko specifikāciju un Pasūtītāja prasībām;
	2. Dokumentācijas izstrāde, izmantojot savus darbiniekus un materiālus.
	3. Dokumentācijas akceptēšana Būvvaldē.
3. Pasūtītājs iegūst pilnas īpašuma tiesības uz visu Izpildītāja līguma ietvaros izstrādātās dokumentācijas kopumu.

**II. Darbu izpildes termiņš**

1. Līgums stājas spēkā ar tā parakstīšanas brīdi.
2. Dokumentācija ir iesniedzama Pasūtītājam ne vēlāk kā **60 (sešdesmit) dienu** laikā no Līguma parakstīšanas dienas.

**III. Līguma summa un norēķinu kārtība**

1. Līguma summa par projektēšanas darbiem atbilstoši Finanšu piedāvājumam tiek noteikta **EUR 968,00** **(deviņi simti sešdesmit astoņi *euro* un 00 centi) bez PVN**. Kopējā līguma summa sastāda EUR 1171,28 (viens tūkstotis simts septiņdesmit viens *euro* un 28 centi), tai skaitā PVN 21 % (divdesmit viens procents) EUR 203,98 (divi simti trīs *euro* un 28 centi).
2. **Maksājums 100%** apmērā no līguma summas tiks veikts **30 dienu laikā** pēc līguma pilnīgas izpildes, Darba pieņemšanas akta parakstīšanas un rēķina saņemšanas.
3. Gadījumā, ja tiek mainīta Latvijas Republikas nodokļu likumdošana, Puses vienojas atstāt nemainīgu Līguma noteikto samaksu bez PVN par darbu. Šādu grozījumu gadījumā tiek mainīta Līguma kopējā summa atbilstoši nodokļu likmes izmaiņām.

**IV. Dokumentācijas nodošanas un pieņemšanas kārtība**

1. Dokumentācija tiek izsniegta 4 (četros) eksemplāros, kā arī digitālā formātā.
2. Dokumentācijas iesniegšana Pasūtītājam tiek fiksēta ar dokumentācijas nodošanas aktu.
3. Pasūtītājs apliecina Dokumentācijas saņemšanu, parakstot dokumentācijas nodošanas aktu.
4. Pasūtītājam jāsaskaņo iesniegtā Dokumentācija vai jāiesniedz rakstisks ziņojums Izpildītājam par neatbilstību un nepieciešamajiem labojumiem 5 (piecu) darba dienu laikā pēc Dokumentācijas saņemšanas.
5. Šajā Līgumā noteikto darbu izpilde tiek fiksēta ar nodošanas aktu.
	1. Pasūtītājs paraksta Darba pieņemšanas – nodošanas aktu 5 (piecu) darba dienu laikā pēc tā saņemšanas vai arī rakstiskā veidā norāda uz Dokumentācijas neatbilstību Līguma prasībām.
	2. Pamatotu pretenziju gadījumā Puses sastāda aktu par nepieciešamajiem labojumiem un papildinājumiem izstrādātajā Dokumentācijā, un to izpildes termiņiem.
6. Visas izmaiņas saskaņotā Dokumentācijā Pasūtītājs pieprasa Izpildītājam ar rakstisku ziņojumu, ko parakstījis Pasūtītājs vai tā pilnvarotā persona.
7. Pēc projekta dokumentācijas saskaņošanas, Puses slēdz līgumu par būvdarbu veikšanu atbilstoši konkursa Nolikumam pievienotajam paraugam un līgumu par autoruzraudzības veikšanu.Autoruzraudzības līguma pamatnosacījumi:
	1. līgumu slēdz atbilstoši konkursā piedāvātajai līguma summai;
	2. līgumu slēdz uz būvdarbu izpildes līguma laikposmu;
	3. līgumā nosaka šādu apmaksas kārtību: katru mēnesi, proporcionāli izpildīto būvdarbu vērtībai; pēdējais maksājums 20 (divdesmit) kalendāro dienu laikā pēc visu būvdarbu izpildes un nodošanas.
8. Pretendents slēdz līgumu par būvniecības darbu veikšanu un autoruzraudzību, projektēšanas līguma līgumsaistību nodrošinājuma garantijas spēkā esības laikā. Ja pretendents atsakās slēgt līgumu, tas zaudē līguma nodrošinājumu.
9. Būvdarbu izpildes līguma slēgšanas pamatnosacījumi: Objektīvas nepieciešamības gadījumā (ja provizoriskie būvdarbu apjomi tika neprecīzi aprēķināti) slēdzot būvdarbu izpildes līgumu vai līguma izpildes laikā, puses ir tiesīgas samazināt būvdarbu apjomus (bet ne vairāk kā 15 procentu apmērā no kopējās līguma summas), attiecīgi samazinot līguma summu, pamatojoties uz izcenojumiem, kas ir noteikti Būvuzņēmēja piedāvājumā atklātam konkursam. Nepieciešamības gadījumā (ja provizoriskie būvdarbu apjomi tika neprecīzi aprēķināti) puses ir tiesīgas attiecīgi palielināt būvdarbu apjomus (bet ne vairāk kā 15 procentu apmērā no kopējās līguma summas), vai novirzīt ieekonomētos līdzekļus (pamatojoties uz izcenojumiem, kas ir noteikti Būvuzņēmēja piedāvājumā atklātam konkursam) iepriekš paredzētajiem darbu veidiem, kuru apjoms ir palielinājies nolūkā sasniegt projekta mērķus. Tiks apmaksāti tikai tādi darbi, kuri sākotnēji bija ietverti darbu daudzumu sarakstos, bet kuru apjoms ir palielinājies līguma izpildes laikā. Attiecībā uz papildu darbiem, kas sākotnēji iepirkuma dokumentācijā nebija paredzēti, atbilstoši to līgumcenai tiks veikts jauns iepirkums, piemērojot Publisko iepirkumu likuma regulējumu.

**V. Izpildītāja pienākumi un tiesības**

1. Izpildītājam jāizstrādā Dokumentācija atbilstoši šī Līguma nosacījumiem.
2. Sagatavojot Dokumentāciju, Izpildītājam jāievēro spēkā esošie normatīvie akti, Līguma Pielikuma noteikumi un Pasūtītāja norādījumi.
3. Izpildītājs apņemas ievērot informācijas konfidencialitāti, neizmantot to paša vai jebkuras trešās personas labā, neizpaust trešajām personām un nelietot citādi kā tikai Līgumā noteikto pienākumu izpildīšanas nodrošināšanai.
4. Izpildītājs apņemas nodrošināt savu dalību Pasūtītāja rīkojamās sapulcēs Līguma izpildes laikā.
5. Līguma izpildes laikā Izpildītājs var nomainīt iepirkumam iesniegtajā piedāvājuma nominētus speciālistu/us vienīgi ar Pasūtītāja rakstveida piekrišanu. Pasūtītājs neakceptē personāla nomaiņu, ja piedāvātais personāls neatbilst iepirkuma dokumentos noteiktajām prasībām, kas attiecas uz piegādātāja personālu.
6. Izpildītājam ir pienākums 5 (piecu) dienu laikā no līguma parakstīšanas dienas iesniegt Pasūtītājam **līgumsaistību izpildes nodrošinājumu 10% apmērā no līguma summas** bez PVN – bankas galvojuma veidā vai apdrošināšanas sabiedrības polises veidā. Līgumsaistību izpildes nodrošinājums tiek izmaksāts Pasūtītājam bez jebkādiem iebildumiem par jebkuru summu iepriekš noteiktajās robežās, ja Līguma Izpildītājs nepilda minētā Līguma saistības, vai atsakās noslēgt būvdarbu izpildes līgumu.
7. Līguma saistību garantijas termiņš ir **90 (deviņdesmit)** dienas no līguma noslēgšanas dienas.
8. Līguma nodrošinājuma garantijas oriģinālu Pasūtītājs atgriež pēc Būvuzņēmēja pieprasījuma pēc tās termiņa iztecējuma.

**VI. Pasūtītāja pienākumi un tiesības**

1. Pasūtītājam jāsniedz visa nepieciešamā dokumentācija un informācija, kas nepieciešama Dokumentācijas izstrādāšanai pēc iespējas īsākā laika periodā. Pasūtītājs ir atbildīgs par iesniegtās dokumentācijas un informācijas pareizību, Izpildītājs pieņem to kā pareizu un nav atbildīgs par šīs informācijas atbilstības pārbaudi.
2. Pasūtītāja sagatavotajai tehniskajai specifikācijai jāatbilst normatīvajiem aktiem.
3. Pasūtītājs nodrošina Izpildītāja piekļūšanu objektam šī Līguma izpildes laikā.
4. Pasūtītājam ir tiesības izvirzīt pretenzijas par Dokumentāciju, ja tā pilnīgi vai daļēji neatbilst Līguma pielikumam, normatīvajiem aktiem vai satur kļūdainus risinājumus.

**VII. Pušu atbildība**

1. Puses ir atbildīgas par šajā Līgumā norādīto saistību pildīšanu, kā arī Latvijas Republikas un Eiropas Savienības likumdošanas ievērošanu. Pušu saistības pret otru Pusi vai trešajām personām ietver atbildību par zaudējumiem, kas nodarīti otrajai Pusei vai trešajām personām saskaņā ar Latvijas Republikas likumdošanu.
2. Izpildītāja atbildība kļūdainu risinājumu gadījumā ietver nepieciešamo korekciju izstrādāšanu Dokumentācijā bez papildu izmaksām Pasūtītājam.
3. Darbu izpildes termiņa nokavēšanas gadījumā Pasūtītajam ir tiesības ieturēt no maksājuma/maksājumiem, kas pienākas Izpildītājam soda naudu **0,5%** **(nulle komats pieci procenti)** apmērā no Līguma kopējās summas par katru nokavēto dienu, bet ne vairāk kā **10% (desmit procenti)** no Līguma summas.
4. Par līgumsaistību izpildes nodrošinājuma savlaicīgu neiesniegšanu, Izpildītājs maksā Pasūtītājam **EUR 100 (simts *euro*)** par katru nokavēto dienu.

**VIII. Līguma apturēšana, izbeigšana, izpilde**

1. Jebkura Puse ir tiesīga vienpusēji apturēt Līguma darbību, pārtraucot savu saistību izpildi saskaņā ar šo Līgumu, rakstiski paziņojot par to otrai Pusei, ja otra Puse nav izpildījusi saistību, kas tieši apgrūtina pirmās Puses savlaicīgu saistību izpildi.
2. Pasūtītājs ir tiesīgs vienpusēji izbeigt šo Līgumu, ja otra Puse nav izpildījusi vienu vai vairākas saistības, un, pēc rakstiska brīdinājuma saņemšanas, saistību nepildīšana nav novērsta 10 (desmit) darba dienu laikā. Šajā gadījumā Puse, kas pēc rakstiska brīdinājuma nav izpildījusi saistību, par kuru tika norādīts rakstiskajā brīdinājumā, maksā otrai Pusei līgumsodu **10% (desmit procenti)** apmērā no Līguma kopējās summas.
3. Līgums tiek uzskatīts par izpildītu, kad Puses ir pilnā mērā izpildījušas šī Līguma saistības.

**IX. Strīdu izšķiršanas kārtība**

1. Strīdus, kas Pusēm rodas šī Līguma sakarā, vispirms jāmēģina atrisināt Pusēm vienojoties.
2. Ja Puses nevar panākt kopīgi pieņemamu risinājumu, strīdīgais jautājums izskatāms tiesā saskaņā ar Latvijas Republikā spēkā esošajiem normatīvajiem aktiem.

**X. Nepārvarama vara**

1. Puses nav atbildīgas, iestājoties nepārvaramas varas apstākļiem, tādiem kā ugunsgrēks, dabas stihijas, karš, jebkura rakstura karadarbības, nelabvēlīgi valsts pārvaldes iestāžu akti, kā arī jebkuri ārkārtēja rakstura apstākļi, kurus Puses nevarēja ne paredzēt, ne novērst saprātīgiem līdzekļiem. Šādā gadījumā saistību izpildes termiņš tiek atlikts attiecīgi termiņam, kurā darbosies šie apstākļi.
2. Pusei, kuras saistību izpildi apgrūtina nepārvaramas varas apstākļi, nekavējoties jānosūta paziņojums (kopā ar jebkādu paziņojumu vai informāciju, ko tas saņēmis par nepārvaramas varas apstākļiem) otrai Pusei, informējot par nepārvaramas varas iestāšanos un tās sekām, kā arī jāpieliek visas pūles, lai mazinātu nepārvaramas varas kaitīgās sekas.
3. Gadījumā, ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, Puses saskaņo savu turpmāko rīcību par Līguma izpildi un izpildes termiņiem. Ja nepārvaramas varas apstākļi turpinās ilgāk par vienu mēnesi, Pusēm ir tiesības vienpusēji izbeigt šī Līguma darbību, veicot norēķinu par Izpildītāja faktiski padarīto darbu.

**XI. Citi noteikumi**

1. Piemērojamie tiesību akti un Līguma valoda:
	1. Šis Līgums tiek slēgts saskaņā ar Latvijas Republikā spēkā esošajiem normatīvajiem aktiem.
	2. Šī Līguma valoda ir Latvijas Republikas valsts valoda.
	3. Dokumentācijas valoda ir Latvijas Republikas valsts valoda.
	4. Ja ir nepieciešamsdokumentācijas tulkojums svešvalodā, tas tiek veikts pēc līgumslēdzēju pušu atsevišķas vienošanās.
2. Lai sekmīgi vadītu šī Līguma izpildi, Izpildītājs un Pasūtītājs nozīmē kontaktpersonas, kurām ir tiesības darboties Pušu vārdā saistībā ar šo Līgumu. Pusēm ir tiesības nomainīt kontaktpersonas, savlaicīgi par to brīdinot otru Pusi.
3. Pušu kontaktpersonas:

|  |  |
| --- | --- |
| **Pasūtītāju pārstāv:** | **Izpildītāju pārstāv:** |
|  |  |
| Vārds, uzvārds: **Vitālijs Kalniņš** | Vārds, uzvārds: **Deniss Korabļovs**  |
| Amats: BūvinženierisTālrunis: 654 40576 | Amats: valdes loceklisMobilais: 22013617, 22435522 |
| Mobilais: 29443346 | e-pasts: sia.argon@gmail.com  |
| e-pasts: vitalijs.kalnins@ip.daugavpils.lv  |

1. Apakšuzņēmēji: Izpildītājs ir atbildīgs par Dokumentācijas izstrādāšanu un pakalpojumiem, ko veic tā Apakšuzņēmēji.
2. Nepieciešamības gadījumā Izpildītājs izstrādā papildu risinājumus. Ja papildu risinājumus (t.sk. detalizēto rasējumu, ja attiecināms) izstrādā apakšuzņēmējs vai trešā puse, tie saskaņojami ar Izpildītāju.
3. Visi paziņojumi, lūgumi, prasības un cita korespondence šī Līguma saistībā notiek rakstveidā.
4. Šis Līgums ir noformēts uz 5 (piecām) lapām 2 (divos) eksemplāros, un tiem ir līdzvērtīgs juridisks spēks. Visi pielikumi pie šī Līguma, kas sastādīti rakstveidā un ir abu Pušu parakstīti, ir šī Līguma neatņemama sastāvdaļa.
5. Līguma labojumi, grozījumi un papildu vienošanās ir spēkā tikai tad, ja tie ir noformēti rakstveidā un tos ir parakstījušas abas Puses.
6. Līguma pielikumi:
	1. Projektēšanas uzdevums – tehniskā specifikācija uz 2 lp;
	2. Tāme uz 2 lp *(labotas aritmētiskās kļūdas)*;
	3. Pretendenta piedāvājuma kopija uz 54 lp (atsevišķs dokuments).

**XII. Pušu juridiskās adreses, norēķinu konti un paraksti:**

|  |  |
| --- | --- |
| **Pasūtītājs:****Daugavpils pilsētas Izglītības pārvalde**reģ.Nr. 90009737220Saules iela 7, Daugavpils, LV – 5401Vadītāja M.Isupova\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:****SIA “AGRON”**reģ.Nr. 41503066467Lāčplēša iela 81, Daugavpils, LV-5401tālr.22013617, 22435522, sia.argon@gmail.com Valdes loceklisD.Korabļovs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**1.Pielikums**līgumam par būvniecības dokumentācijas izstrādi ēkas
Vaiņodes ielā 4 fasādes vienkāršotai atjaunošanai

**Tehniskā specifikācija - projektēšanas uzdevums**

**Būvniecības dokumentācijas sagatavošanai un fasādes vienkāršotai atjaunošanai**

**2.DAĻA: Ēkas Vaiņodes ielā 4 fasādes vienkāršota atjaunošana**

**Objekta nosaukums:** Ēkas Vaiņodes ielā 4 fasādes un telpu grupas vienkāršota atjaunošana

**Būves nosukums:** Daugavpils Logopēdiskās internātpamatskolas- attīstības centra ēka

**Objekta adrese:** Vaiņodes iela 4, Daugavpils, LV-5417

**Būves kadastra apzīmējums:** 0500 029 3301 006

**Būves lietošanas veids:** 1263 - Skolas, universitātes un zinātniskajai pētniecībai paredzētās ēkas

**Kapitalitātes grupa:** III

**Virszemes stāvu skaits:** 2

**Pazemes stāvu skaits:** 1

**Ekspluatācijas uzsākšanas gads:** 1958

**Pasūtītāja organizācijas nosaukums, adrese, tālrunis:** Daugavpils pilsētas Izglītības pārvalde, reģ.Nr. 90009737220, Saules iela 7, Daugavpils LV- 5401, tālr. 654 21623

Ēkas fasādes apliecinājuma karti izstrādāt pamatojoties uz projektēšanas uzdevumu, Būvniecības likumu, Ministru kabineta noteikumiem Nr.500 „Vispārīgie būvnoteikumi”, Nr.529 „Ēku būvnoteikumi”, LBN 405-15 “Būvju tehniskā apsekošana”, ievērojot citus pastāvošos Latvijas būvnormatīvus LBN, tehniskos normatīvus un standartus. Atbilstoši izstradātās aspliecinājuma kartes risinājumiem, Pretendents sagatavos detalizētu būvizmaksu tāmi atbilstoši MK noteikumu Nr.330 “Noteikumi par Latvijas būvnormatīvu LBN 501-15 "Būvizmaksu noteikšanas kārtība"”, kas turpmāk būs kā neatņemams pielikums būvdarbu līgumam par ēkas fasādes apdares atjaunošanas būvdarbu izpildi. Izpildītājs veiks apliecinajuma kartes saskaņošanu ar pasūtītāju, Daugavpils pilsētas galveno arhitekti, zemes gabala ar kadastra Nr. 0500 029 3301 iznomātāju, pilsētas galveno mākslinieku, citām iesaistītām institūcijām pēc nepieciešamības, sagatavos dokumentu paketi iesniegšanai Daugavpils pilsētas Būvvaldē, ieceres akcepta saņemsanai. Pasūtītāja būvniecības koptāmes sastāvā paredzēt arī autoruzraudzības izmaksas. Par autoruzraudzības veikšanu Pasūtītājs slēgs atsevišķu līgumu pēc tam, kad Būvvaldes atbildīgā persona apliecinājuma kartē aizpildīs sadaļu par būvniecības iecers akceptu. Piedāvātajai autoruzraudzības izmaksu pozīcijai jābūt fiksētai un to nedrīkst pārrēķināt.

**Apliecinajuma kartes sastāvā paredzēt:**

1. Tehniskās apsekošanas veikšana, t.sk. konstrukciju atsegšana (nepieciešamības gadījumā) un atzinuma sagatavošana atbilstoši Ministru kabineta noteikumu Nr.337 Noteikumi par Latvijas būvnormatīvu LBN 405-15 "Būvju tehniskā apsekošana" prasībām.

2. Paredzēt esošā fasādes krāsojuma attīrīšanu ar augstspiediena strūklu jeb citādi, cokola un fasādes apdares atjaunošanu, pielietojot atbilstošas būvdarbu tehnoloģijas (piemēram, “Sakret” jeb “Caparol” jeb “Penetron” jeb citas) daļēji izdrupušo fasādes un cokola daļas nostiprināšanu/ atjaunošanu. Ieejas uzjumteņa demontāža – jauna uzstādīšana. Elektrosadales skapju attīrīšana, antikorozijas apstrāde, krāsošana. Uz ēkas fasādes nostiprinātā, pēc elektroinstalācijas pārbūves darbu izpildes ēkas 2. stāvā, funkcionāli nevajdzīgā strāvas padeves kabeļa demontāža, šo darbību saskaņojot ar A/S “Sadales tīkls”.

3. Citu pasākumu veikšanu, kuru nepieciešamība atklāsies ēkas tehniskās apsekošanas rezultātā.

4. Ekonomiskā daļa atbilstoši LBN 501– 15 „Būvizmaksu noteikšanas kārtība”.

5. Dokumentācija jāizstrādā tādā detalizācijas pakāpē, lai pēc tās neparprotami varētu veikt būvdarbus, to uzraudzību.

**Iesniedzamās dokumentācijas kopsavilkums:**

* Tehniskās apsekošanas atzinums, atbilstoši MK noteikumu Nr.337 “Noteikumi par Latvijas būvnormatīvu LBN 405-15 "Būvju tehniskā apsekošana"” prasībām;
* Ēkas fasādes apliecinājuma karte (6. pielikums MK noteikumiem Nr.529 ‘Ēku būvnoteikumi;
* Darbu organizēšanas projekts;
* Būvizmaksu tāme- pielikums būvdarbu līgumam.

Tehniskā dokumentācija jāsagatavo 4 (četros) eksemplāros un 1 (viens) eksemplārs pasūtītājam CD diskā DWG un PDF formātā.

|  |  |
| --- | --- |
| **Pasūtītājs:****Daugavpils pilsētas Izglītības pārvalde**reģ.Nr. 90009737220Saules iela 7, Daugavpils, LV – 5401Vadītāja M.Isupova\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:****SIA “AGRON”**reģ.Nr. 41503066467Lāčplēša iela 81, Daugavpils, LV-5401tālr.22013617, 22435522, sia.argon@gmail.com Valdes loceklisD.Korabļovs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |